Dibabet eo bet ganto an ano-ze, “ALLAH’S KANAN” goude beza bet o veaji e bro Palestine hag Israel daou vloaz zo. Dre ma kanont kantikou pe kanaouennou o tenn d’ar feiz, d’ar relijion pe da skridou ar bibl, c’hoant o deus bet c’hoari gand ar geriou “al laz-kana / Allah’s kana”. Evel just m’o deus kavet kalz a dud an dra-mañ fentus (ha perag ne vefe ket fentus ar pez a zell euz ar feiz, an traou sakr, pe ar relijion ?), eo bet displijet un nebeud “sperejou striz ha trist”.